Өскөналиев, Эркалы
Эркалы Өскөналиев (09.8.1958 туулган)   - кыргыздын заманбап акындарынын жана журналисттеринин бири.

Кыскача өмүр таржымакалы 

Эркалы Өскөналиев Кыргызстандын Нарын облусуна караштуу Жумгал районундагы Кабак айылында 1958-жылы 9-августта туулган.

1980-жылы Кыргыз мамлекеттик университетинин журналистика бөлүмүн бүтүргөн.

Эмгек жолун Жумгал райондук «Демилге» гезитинин редакциясында кабарчы болуудан баштаган.

1982-1985-жж. Компартиянын Жумгал райкомунун идеология бөлүмүндө инструктор болгон.

1985-1987-жж. Советтик Армияда рота командиринин саясий иштер боюнча орунбасары катары кызматын өтөгөн. 

1987-1990-жж. Компартиянын Жумгал райкомунун уюштуруу бөлүмүндө инструктор болгон. 

1990-1992-жж. Жумгал райондук «Демилге» гезитинин редактору болуп иштеген. 

Учурда Бишкек шаарында жашайт.

Адабий чыгармачылыгы 

Эркалынын ырлары 1980-жылдардан баштап республикалык гезит-журналдарга жарыялана баштаган.

Кыргыздын көрүнүктүү куудулу жана акылгөйү Куйручук тууралуу изилдөө жүргүзүп, китеп жазган.    

"Кудай сүйгөн Куйручук" аттуу көлөмдүү китебин чыгарган жазуучу Эркалы Өскөналиев эми Куйручук жөнүндө роман жзып бүтүрдү, буюрса ал да жарык көрөрүн 2017-жылы ал билдирди.   

Эркалы Өскөналиев мамлекеттик тил тагдыры тууралуу ырларынын биринде мындайча жазганы бар:  

Өлкөсүндө өгөйлөнөт өз тили,  
Өйдөсүнөт, өпкөлөнөт чет тили.  
Эгемен эл болгондугуң ушубу,  
Эне тилиң кемсинтилди, өксүдү.

Коомдук ишмердиги, уюмдарга мүчөлүгү

Айтылуу "жайсаңчылар" деп аталган халтурачы топко каршы публицистикалык макалалар жарыялап, алардын түркөйлүгүн ашкерелеген. 

1991-жылдан Кыргызстан Жазуучулар Биримдигинин мүчөсү.

Сыйлыктары. Наамдары 

Кыргыз улуттук адабиятын колдоо максатында «Турар» басмасы менен эл аралык адабий-көркөм «Жаңы Ала-Тоо» журналы 2010-жылы мыкты чыгармаларга конкурс жарыялаган. Э.Өскөналиевдин ырлары мында 3-орундагы сыйлыкка татыды.

Үй-бүлөсү 

Жубайы - Чынаркүл Урсейитова (1979-жылы баш кошушкан). 

Урмат (уулу, 1980), Гүлнур (1982-жыл), Айнур (1986), Улукбек (уулу, 1991-ж.). 

Неберелери бар.

Чыгармаларынын чакан тизмеси 

ЖАРЫК КӨРГӨН КИТЕПТЕРИ:

Кыргыз тилинде

 Тирүүлүк: Ырлар. - Ф.: Адабият, 1988. - 56 б.

 Ырдаган ай: Ырлар. - Б.: Адабият, 1995. - 110 б.

 Үч дабан: Поэмалар. - Бишке: Улуу тоолор, 2017. - 112 бет. 

 Эй, Куйручук!: Көркөм санжыра, баяндар. - Б.: Шам. 1997. - 27 б.

Интернеттеги шилтемелер 

  
 https://www.azattyk.org/a/kyrgyzstan_pressa_newspapers/28465049.html
 http://www.bizdin.kg/ebooks/online/kuiru4uk.html  
 http://kmb3.kloop.asia/2011/05/13/turusbek-madylbaj-2010-zhyldyn-mykty-zhazuuchusu-dep-tabyldy/ 
 http://aimakpress.kg/шабдан-баатыр-жөнүндө/

Ички шилтемелер 

Кыргыз журналисттери‎
Туулгандар 1958-жылы‎‎
Нарын облусу
Кыргыз Улуттук Университети
Кыргыз акындары
Кыргыз адабияты